משה בלוי

משה בלוי (משמאל), לשמאלו הרב ד"ר [[יצחק ברויאר, בעת שהעידו בפני ועדת החקירה האנגלו-אמריקאית לענייני ארץ ישראל, בתחילת שנת 1946 .]]
משה אורי בלויא (י"ט בכסלו ה'תרמ"ו, 27 בנובמבר 1885 – ח' בסיוון ה'תש"ו, 7 ביוני 1946) היה מנהיג העדה החרדית בירושלים, מראשי אגודת ישראל בארץ ישראל ועורך העיתון החרדי קול ישראל.

== קורות חייו ==
נולד בירושלים. היה בנם הבכור של יצחק שלמה בלוי, שהיה יליד עיירה קטנה ליד פרשבורג ועלה לארץ ישראל עם הוריו ב-1869, ואסתר שיינה (שיינדל), בת הרב ישעיה אורנשטיין ונכדת הרב משה ריבלין, דור חמישי בירושלים למשפחה שעלתה לארץ-ישראל בשלהי המאה ה-18. בפרעות תר"פ התגורר משה בלוי בבית ויטנברג ברובע המוסלמי. הוא מתאר את הפרעות: .

בלוי נישא לרבקה זיסל בת דודו יעקב אורנשטיין, ראש ישיבת אהל משה. לאחר שחמיו נפטר העביר סבו ישעיה אורנשטיין את ניהול הישיבה אליו. היה תלמידו ועוזרו הראשי של הרב יוסף חיים זוננפלד, מנהיגה של העדה החרדית בירושלים שלפני קום המדינה. משנת התרפ"ד שימש כמנהל המרכז הירושלמי של אגודת ישראל. היה חבר הוועד הפועל העולמי של התנועה.

בשנות השלושים, לאחר שאחיו הצעיר עמרם בלוי נטש את תנועת צעירי אגודת ישראל והקים עם אהרן קצנלנבוגן את נטורי קרתא, החליף אותו משה כעורכו של "קול ישראל", ביטאון אגודת ישראל. הוא כיהן בתפקיד זה ארבע שנים לסירוגין, עם משה גליקמן פרוש, שותפו בהנהגת אגודת ישראל בארץ ישראל באותם הימים.

בלוי שימש במקביל כמנהיג העדה החרדית וכראש הסניף הירושלמי של אגודת ישראל. לאחר מותו של הרב זוננפלד ב-1932, כאשר החל פירוד בין הגופים, היה מאלה שניסו למנוע את הפילוג על רקע פתיחותו לשינויים בתחום החינוך החרדי. ב-1933 הוא הזמין לירושלים את הרב יוסף צבי דושינסקיא על מנת שיחליף את הרב זוננפלד. ביולי 1945, בעת ששהה בלונדון, נערכו בחירות להנהלת "ועד העיר האשכנזי - העדה החרדית", והוא הצליח להיבחר שוב לראשות העדה החרדית ברוב קטן. יתר נציגי אגודת ישראל הפסידו לטובת נציגי נטורי קרתא ובשל כך פרש בלוי מן העדה ונותר באגודת ישראל.

בלוי שיתף פעולה עם מנהיגי היישוב הציוני במשא ומתן עם המנדט הבריטי לשמירת האינטרסים של הציבור היהודי בארץ. הוא ייצג את אגודת ישראל בפני מספר ועדות בריטיות ובינלאומיות. אחיו הצעיר היה עמרם בלוי, לימים מנהיג נטורי קרתא, ואחיינה של אשתו יעקב אורנשטיין היה ממנהיגי ברית הבריונים.

ב-1946 חלה על סיפונה של ספינה כשהיה בנסיעה לחו"ל במסגרת עבודתו, והורד בבית החולים במסינה שבאיטליה. תוך ימים ספורים הוא נפטר, והובא למנוחות בהר הזיתים כעבור תשעה ימים. בניו של בלוי ייחסו את מותו לשיברון לב כתוצאה מהפילוג בין העדה החרדית ואגודת ישראל. בחוגי העדה החרדית טוענים כי הוא הורעל על ידי כוחות ציוניים.

==בניו==
* עמרם, היה נשוי לבתו של נפתלי צבי פרוש-גליקמן. עמד יחד עם ד"ר מרדכי בוקסבוים, בראש רשימת היהדות המסורתית שהתמודדה לאספה המכוננת.
* ברוך יהודה, הוצב בתחילה במקום ה-12 ברשימת החזית הדתית המאוחדת, אך בעקבות הקמת רשימה נפרדת על ידי אחיו, הוסר מהרשימה. בין בניו: הרב יעקב בלוי, דיין בבד"ץ העדה החרדית, הרב טוביה בלוי, סא"ל הרב יוסף בלוי, נכדו הרב מענדי בלוי מנכ"ל כולל חב"ד
* יעקב. בין בניו: דוד נחמן - מפקח בכיר בחינוך העצמאי.

לבלוי היו שתי בנות, אחת מהן הייתה נשואה לרב אליקים שלזינגר מלונדון.

==חיבוריו==
*"[http://www.hebrewbooks.org/29118 עמודא דנהורא]" - תולדות חייו של רבי יוסף חיים זוננפלד
*"על חומותיך ירושלים" - רשימות אוטוביוגרפיות וזכרונות.

==לקריאה נוספת==
* 'בלוי, משה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 80. 

==קישורים חיצוניים==
* [http://www.rivlinfamily.com/index.php?option=com_content&task=view&id=344&Itemid=181 משה בלוי] באתר משפחת ריבלין
* "[http://www.hebrewbooks.org/34443 עמודא דנהורא]", הוצאה משנת 1968
* 
* הרב מ. המאירי, [http://jpress.org.il/Olive/APA/NLI_heb/SharedView.Article.aspx?href=HZH%2F1946%2F08%2F16&id=Ar00601&sk=94911D6A הרב משה בלוי ז"ל], הצופה, 16 באוגוסט 1946, עמ' 6
* ר' ב., [http://jpress.org.il/Olive/APA/NLI_heb/SharedView.Article.aspx?href=HZH%2F1946%2F10%2F04&id=Ar00400&sk=D6B70A37 דרכו וספרו של הרב משה בלוי ז"ל], הצופה, 4 באוקטובר 1946, עמ' 4
* שמואל אבן אור, אבני האורים, [http://www.rivlinfamily.com/index.php?option=com_content&task=view&id=344&Itemid=181 משה בלוי], באתר משפחת ריבלין
* ישראל שפירא [https://www.kikar.co.il/haredim-news/372482 התמונה האחרונה נחשפת: כשהורידו את ר' משה בלוי מהאונייה] באתר כיכר השבת
* ישראל שפירא, [https://www.kikar.co.il/haredim-news/373484 מי היה הרב משה בלוי? "עסקן וגאון עולם"] באתר כיכר השבת
* ישראל שפירא [https://www.kikar.co.il/haredim-news/372619 הזלזול בראי"ה קוק והקשר למותו של ר' משה בלוי] באתר כיכר השבת
* [http://makom1.fav.co.il/index.php?dir=app_misc&page=article&op=read&id=29714 בלוי נגד בלוי: שניים אוחזין בטליתו של סבא] דו-שיח בין נכדיו ר' דוד נחמן בלוי ור' טוביה בלוי, מתוך השבועון בקהילה
* [http://dlib.nli.org.il/j2k/jpegNav.jsp?pid=39228&mimetype=image/jpeg&filename=אבל+כבד&identifier=770&locale=en_US&compression=70&img_size=best_fit&VIEWER_URL=/j2k/jpegNav.jsp?&DELIVERY_RULE_ID=770&frameId=1 מודעת אבל סרוקה] מתוך אוסף הפשקווילים באתר הספרייה הלאומית
* 

==הערות שוליים==

קטגוריה:אנשי היישוב ילידי הארץ
קטגוריה:יהודים הקבורים בהר הזיתים: חלקת הפרושים
משה בלוי
קטגוריה:משפחת אורנשטיין
קטגוריה:העדה החרדית
קטגוריה:עורכי עיתונים ביישוב
קטגוריה:אישים שהועלו לקבורה בארץ ישראל
קטגוריה:כותבי זיכרונות
קטגוריה:ירושלים: אישים
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1946